ທ່ານ ທຣຳ ຖອຍຈາກ ການຮຽກຮ້ອງ ກ່ຽວກັບ ງົບປະມານ ໃນການສ້າງກຳແພງ
ບູລິ​ມມະ​ສິດ​ສອງ​ຢ່າງ ​ຂອງ​ທ່ານທຣຳ ​ໃນການ​ເຈລະຈາ ກ່ຽວ​ກັບ​ງົບປະມານ ແມ່ນໃຫ້​ເພີ່ມການ​ໃຊ້​ຈ່າຍ​​ ໃນ​ດ້ານ ​ປ້ອງ​ກັນ​ປະ​ເທດ ແລະ​ການ​ຮັກ​ສາ​ຄວາມ​ປອດ​ໄພ​ຕາມ​ຊາຍ​ແດນ​.
ປະທານາທິທິບໍດີສະຫະລັດ ທ່ານ Donald Trump ຍັງສືບຕໍ່ ຢືນຢັນທີ່ຈະສ້າງກຳແພງ ຕາມຊາຍແດນສະຫະລັດ ກັບ Mexico, ແຕ່ໃນວັນຈັນວານນີ້ ໄດ້ສະແດງໃຫ້ເຫັນວ່າ ທ່ານເຕັມໃຈທີ່ຈະລໍຖ້າໄປຈົນຮອດທ້າຍປີນີ້ ເພື່ອໃຫ້ທາງລັດຖະສະພາພິຈາລະນາ ເລື່ອງງົບປະມານສຳລັບໂຄງການດັ່ງກ່າວ ແທນທີ່ຈະຢືນຢັດວ່າ ໃຫ້ຮວມເຂົ້າຢູ່ໃນ ການເຈລະຈາເພື່ອຫລີີກລ່ຽງບໍ່ໃຫ້ມີການປິດລັດຖະບານ ໃນສັບປະດານີ້ ໃນງົບປະມານການໃຊ້ຈ່າຍໃນປັດຈຸບັນນີ້ ສຳລັບການບໍລິຫານງານຂອງລັດຖະບານ ແມ່ນຈະໝົດລົງໃ ນທ່ຽງຄືນວັນສຸກຈະມາເຖິງນີ້ ຊຶ່ງເຮັດໃຫ້ທ່ານ Trump ແລະຄະ ນະເຈລະຈາຂອງລັດຖະສະພາ ມີເວລາພຽງແຕ່ບໍ່ເທົ່າໃດມື້ ເພື່ອໃຫ້ບັນລຸການຕົກລົງ ກ່ຽວກັບການໃຊ້ຈ່າຍ ທີ່ເປັນບູລິມມະສິດຕ່າງໆ ຈົນເຖິງທ້າຍເດືອນກັນຍາຈະມາເຖິງນີ້ ໃນການໃຫ້ຄວາມເຫັນ ທີ່ໄດ້ຮັບການຢືນຢັນຈາກເຈົ້າໜ້າທີ່ທຳນຽບຂາວ ໃນເວລາ ຕໍ່ມານັ້ນທ່ານ Trump ໄດ້ບອກກັບກຸ່ມນັກຂ່າວ ທີ່ນິຍົມແນວທາງເດີມ ໃນການພົບ ປະກັນ ເປັນການສ່ວນຕົວ ໃນວັນຈັນວານນີ້ວ່າ ທ່ານລໍຖ້າໄດ້ ຈົນເຖິງເດືອນກັນຍາ ທີ່ຈະພິຈາລະນາຄືນໃໝ່ ກ່ຽວກັບງົບປະມານໃນການສ້າງກຳແພງ ພັກ Democrats ຄັດຄ້ານຕໍ່ໂຄງການດັ່ງກ່າວ ແລະບັນດາຜູ້ນຳພັກ ໃນລັດຖະສະພາ ຍິນດີ ຕໍ່ການປ່ຽນທ່າທີຂອງທ່ານທຣຳ ນັ້ນຄືຄຳເວົ້າ ຂອງທ່ານ Chuck Schumer ຜູ້ນຳສຽງສ່ວນນ້ອຍໃນສະພາສູງ ໄດ້ກ່າວໄວ້ ແລະທ່ານ ຍັງກ່າວຕື່ມອີກວ່າ ທ່ານ Schumer ໄດ້ຕິຕຽນທ່ານ Trump ກ່ອນໜ້ານີ້ ໂດຍກ່າວວ່າ ປະທານາທິບໍດີ ແມ່ນສ່ຽງຕໍ່ການທີ່ຈະປິດລັດຖະບານກາງ ໂຄສົກທຳນຽບຂາວ ທ່ານ Sean Spicer ໄດ້ບອກກັບພວກນັກຂ່າວວ່າ ບູລິມມະສິດ ສອງຢ່າງຂອງທ່ານ Trump ໃນການເຈລະຈາ ກ່ຽວກັບງົບປະມານນັ້ນ ແມ່ນໃຫ້ເພີ່ມ ການໃຊ້ຈ່າຍ ໃນດ້ານປ້ອງກັນປະເທດ ພ້ອມກັບການຮັກສາຄວາມປອດໄພຕາມຊາຍ ແດນ ເພື່ອຈະທັບມ້າງການເຂົ້າເມືອງທີ່ຜິດກົດໝາຍນັ້ນ ທ່ານໄດ້ກ່າວວ່າ ລັດຖະບານ ຊຸດນີ້  ທີ່ວ່າ ການເຈລະຈາຕໍ່ລອງນີ້ ຈະບັນລຸການຕົກລົງ ໂດຍປາດສະຈາກການອັດລັດຖະບານ